行星

天文學裏向，行星是繞牢恆星公轉、弗會發光个天体。因爲行星質量比恆星少交關，核心嘸不核聚變，所以行星通常儕弗會發可見光。

老早老早前頭人就曉得水星、金星、火星、木星、土星存在，該五隻星勒夜裏向鋥鋥亮，用眼睛就看得見，外加俚篤勒天浪「行」得窮角別，有辰光朝前頭；有辰光退轉來。16世紀後頭，人類亦明白人住个地球也是一隻行星，後歇來个幾百年，發現仔天王星、海王星、冥王星、小行星。20世紀結束到今朝，還發現太陽系外頭个恆星系統儕有行星，確定仔差弗多一百隻。該幾百年來，行星一直嘸不正式个定義，2006年8月24號舉行个第26屆国际天文学联合会天文學家經過幾輪投票過後，總算畀行星定下來科學定義。

 定義 

2006年8月24號勒捷克首都布拉格舉行个第26屆国际天文学联合会畀行星个定義：

 太陽系 
 勒軌道浪繞牢太陽轉（公轉）；
 質量造成个萬有引力大到頂牢「固體應力」，達到「流體靜力平衡」，形成搭球差弗多个形狀；
 掃脫軌道附近場化个物事（俚是附近頂大个，就是講俚个引力拿附近个物事吸得來做衛星）。

 其他系 
 勒軌道浪繞牢恆星、或者「恆星渣（stellar remnants）」轉；
 質量朆到氘核融合要求个質量；
 弗可以比勒太陽系定義做行星个質量/大小還要小。

 太陽系个行星 
跟據國際天文學聯合會畀行星个定義，太陽系有八隻行星，通稱八大行星，離太陽從近到遠：
 (14px|) 水星，嘸不天然衛星
 (14px|) 金星，嘸不天然衛星
 (14px|) 地球，有一隻已知个衛星
 (14px|) 火星，有兩隻已知个衛星
 (14px|) 木星，有 63隻已知个衛星
 (14px|) 土星，有 62隻已知个衛星
 (14px|) 天王星，有 27隻已知个衛星
 (14px|) 海王星，有 13隻已知个衛星

老底子有九大行星，還包括冥王星，必過自從2006年改脫仔行星定義，就降成功矮行星。

 分類 
太陽系个行星用俚篤个成份來分類：

 類地行星：像地球个行星，成份是石頭：水星、金星、地球、火星。如果包括矮行星，穀神星會算勒裏向，還有三隻小行星作興也好算。  

 類木行星：像木星个行星，主要成份是氣體，大過類地行星好多好多，有木星、土星、天王星、海王星。

 特性 
 行星特性 名字 赤道直俓* 質量* 軌道半俓（AU） 軌道週期（年） 軌道傾斜角（°） 軌道離心率 自轉週期（日）** 衛星 環 大氣成份  類地行星 水星 0.39 0.06 0.39 0.24  3.38    0.206 58.64 無 無 窮稀 金星 0.95 0.82 0.72 0.62  3.86    0.007 -243.02 無 無 CO2, N2 地球 1.00 1.00 1.00 1.00  7.25    0.017 1.00 1 無 N2, O2 火星 0.53 0.11 1.52 1.88  5.65    0.093 1.03 2 無 CO2, N2  類木行星 木星 11.21 317.8 5.20 11.86  6.09    0.048 0.41 63 有 H2, He 土星 9.41 95.2 9.54 29.46  5.51    0.054 0.43 56 有 H2, He 天王星 3.98 14.6 19.22 84.01  6.48    0.047 -0.72 27 有 H2, He 海王星 3.81 17.2 30.06 164.8  6.43    0.009 0.67 13 有 H2, He
*地球算1，其他儕是相對值。**負數值表示反過來轉。

 矮行星 

 矮行星特性 名 赤道直俓* 質量* 軌道半俓（AU） 軌道週期（年） 軌道傾斜角（°） 軌道離心率 自轉週期（日）** 衛星 環 大氣成份 穀神星（Ceres） 0.08 0.0002 2.76 4.60  10.59    0.080 0.38 無 無 無 冥王星（Pluto） 0.18 0.0022 39.48 248.09  17.14    0.249 -6.39 3 無 窮稀 妊神星（Eris） 0.19 0.0025 67.67 ~557  44.19    0.442 ~0.3 1 無 窮稀
*地球算1，其他儕是相對值。**負數值表示反過來轉。

 還好看看 
 矮行星

 參考 

Category:行星
Category:天文学